cyanic-selkie/wikianc huggingface dataset:
বিদআত
ব্যুৎপত্তি
সকল শব্দ তার আলোচনার রাজ্য পাল্টালে পারিভাষিক সংজ্ঞাও পরিবর্তন করে। বিদআত শব্দটি ইসলামী শরিয়তে একটি বিশিষ্ট অর্থে ব্যবহৃত হয়। তাই বলে শব্দ অশিষ্ট হয়ে যায় না। এদিকেই ইঙ্গিত করে ইবনুল আরবী বলেন, "নিছক বিদআত ও মুহদাস শব্দদ্বয় বা তাদের অর্থের কারণে উদ্ভাবন ও আবিষ্কার ক্রিয়া দোষারোপযোগ্য নয়, বরং নিন্দনীয় হল দীন বিষয়ক এমন উদ্ভাবন (বিদআত) যা সুন্নাহ বিরোধী এবং এমন আবিষ্কার (মুহদাস) যা বিভ্রান্তিকেই আমন্ত্রণ করে।" সকল ওলামা তার এই বক্তব্যের সাথে স্ব স্ব পুস্তকে ঐকমত্য দিয়েছেন; যেমন, ইমাম নববীর তাহযিবুল আসমা ওয়াস সিফাত কিতাবে।
সংজ্ঞা
ইসলামে শরিয়তে বিদআতে সংজ্ঞাপ্রদানে ওলামাদের মধ্যে দুইটি ভাগ তৈরি হয়েছে। তদুপরি উভয় ধরনের সংজ্ঞা একই অর্থ বহন করে। বিদআত দশপ্রকার হুকুমের অংশও নয়। আবার আদত (অভ্যাস) বিদআতের ভেতর অনুপ্রবেশ করবে কিনা সে ব্যাপারেও মতানৈক্য রয়েছে। ফলে সংজ্ঞাপ্রদানের ক্ষেত্রে বিভিন্নতা পরিলক্ষিত হয়। তবে সর্বসম্মত মতে, "বিদআত হল, সুন্নাহ লঙ্ঘনকারী নতুন প্রবর্তিত বিষয় যার উপরে সাহাবীগণ এবং তাবেয়ীনদের সমর্থন নেই এবং যা আইনগত প্রমাণের চাহিদা মোতাবেক হয় না।" অর্থাৎ এমন কোন বিষয় বা বস্তু যা দলিলস্বরূপ নির্দেশকারী শরিয়তের কোন ভিত্তি ছাড়াই উদ্ভাবিত হয়েছে।
কুরআন
কুরআনে বিদ'অ (بدع) শব্দমূল থেকে বিভিন্ন উদ্ভুত (مشتق) ব্যবহৃত হলেও শরিয়তের অন্যতম স্তম্ভ বিদআতের ব্যাপারে আলোকপাত করা হয় নি। তবে প্রায় একই অর্থে বহু আয়াত প্রবর্তন করা হয়েছে। "তোমাদেরকে রসুল যা দিয়েছেন তা গ্রহন কর; আর যা থেকে নিষেধ করেছেন তা বর্জন কর" (হাশর:৬)। তবে বহু মুফাসসিরদের মতে এই আয়াতটি ব্যাপ্তার্থে এসেছে। এর দ্বারা সমগ্র শরিয়ত উদ্দেশ্য, শুধু বিদআত নয়। অনেকের মতে এটি বিদআতকেও উদ্দেশ্য করে।
পূর্ববর্তী আহলে কিতাবদের বিদআত
"আর আমি তার অনুসারীদের অন্তরে স্থাপন করেছি নম্রতা, দয়া, আর বৈরাগ্য যা তারা নিজেরাই উদ্ভাবন (ابتدعوها) করেছে, যা আমি এটা তাদের উপর ফরজ করিনি; কিন্তু তারা আল্লাহর সন্তুষ্টি লাভের জন্যে এটা অবলম্বন করেছে। অতঃপর তারা যথাযথভাবে তা পালন করেনি। তাদের মধ্যে যারা বিশ্বাসী ছিল, আমি তাদেরকে তাদের প্রাপ্য পুরস্কার দিয়েছি। আর তাদের অধিকাংশই পাপাচারী।"
- হাদিদ ৫৭:২৭ এ খ্রিস্টানদের বিদআত সৃষ্টির ব্যাপারে বর্ণনা দেয়।
ধর্মীয় বিষয়ে ধর্মপুস্তকে কোন নির্দেশনা না থাকা সত্ত্বেও পূর্ববর্তী উম্মতের বিদ'আত সৃষ্টি করার ব্যাপারে কুরআনে প্রশংসাবাণী এসেছে। তবে ভিন্ন ধর্মের বৈরাগ্যবাদ ইসলামে নিষিদ্ধ। ইসলামে বৈরাগ্যবাদের বিপরীতে সুফিবাদের প্রণয়ন করা হয়। "এটা করো না! কোন কোন দিন রোজা রাখো এবং কোন কোন দিন খাও। রাতের কিছু অংশ ঘুমাও এবং কিছু অংশে নামাজে দাঁড়াও। কারণ তোমার ওপর তোমার শরীরের হক রয়েছে, তোমার ওপর তোমার চোখের হক রয়েছে, তোমার ওপর তোমার স্ত্রীর হক রয়েছে, তোমার ওপর তোমার অতিথির হক রয়েছে। রসুল সা. বড় আওয়াজে তিনবার পুনরাবৃত্তি করে বলেন: "হায় তাদের জন্য! যারা অতিরঞ্জন করে [যারা খুব কঠোর]!" এবং, অন্য একটি জায়গায়, রসুল সা. বলেন: "সংযম, সংযম! কেননা শুধুমাত্র সংযম করলেই তুমি সফল হবে।"
- হযরত মুহাম্মদ
হাদিস
শরীয়তে বিদাআতের বিষয়ে বর্ণনা এসেছে মূলত হাদিসে। হাদিসে বিদআতের প্রতি নিন্দা জানানো হয়েছে। ""রাসূলুল্লাহ বলেছেন, "যে ব্যক্তি আমাদের এই দ্বীনের মধ্যে এমন কিছু উদ্ভাবন করবে যা এই ধর্মের নয়, তা প্রত্যাখ্যাত।" ""নবী বলেছেন, "কোন ব্যক্তি আমাদের আচার–অনুষ্ঠানের বিপরীত কিছু প্রবর্তন করলে তা বর্জনীয়।""
সুন্নি ইসলামে
সুন্নি দৃষ্টিভঙ্গি অনুযায়ী, পার্থিব জীবনযাপনের বিষয়ে উপকারী বিদআত বৈধ এবং অপকারী বিদআত নিষিদ্ধ ।
ধর্মীয় বিষয়ে
ধর্মগ্রন্থীয় ভিত্তি, কুরআনের
এই আয়াতটিকে কিছু মুসলিম বিদআতের বিরুদ্ধে কুরআনের উদ্ধৃতি হিসেবে বিবেচনা করেন। নবী মুহাম্মাদের পাশাপাশি আলী, আবদুল্লাহ ইবনে উমর, আবদুল্লাহ ইবনে আব্বাস সহ বহু সাহাবী এবং সুফিয়ান আস-সাওরি সহ পরবর্তী বহু ইসলামী পণ্ডিত বিদআতের ব্যপারে কঠোর নিষেধাজ্ঞা ব্যক্ত করেছেন, এছাড়াও সমসাময়িক সালাফি আলেমগণ "বিদআত হাসানা"র সংজ্ঞাকে নাকচ করে দিয়ে
বিতর্ক
সকল ধর্মীয় বিদআতকে গুরুতরভাবে তিরস্কার করেছেন। তবে ধর্মীয় বিষয়ে কোন কিছুকে বিদআত হিসেবে চিহ্নিত করার জন্য যে সকল মানদণ্ড গ্রহণ করা হয় সে বিষয়ে মতবিরোধ রয়েছে। এক্ষেত্রে সালাফি আলেমগণ অধিক কঠোরতা এবং অনেক আলেম বিশেষত সুফি আলেমগণ এক্ষেত্রে তুলনামূলক শিথিলতা ও সহনীয়তা প্রদর্শনের পক্ষে যুক্তি দেন। এছাড়া ঈদে মিলাদুন্নবী বিদআতের অন্তর্ভুক্ত হবে কি না সে বিষয়েও সুন্নি আলেমগণের মধ্যে যথেষ্ট বিতর্ক রয়েছে।
সেরিব্রোস্পাইনাল তরল
সেরিব্রোস্পাইনাল তরল যা সেরিব্রোস্পাইনাল ফ্লুইড (Cerebrospinal fluid) বা সিএসএফ নামেও পরিচিত হচ্ছে মস্তিষ্ক ও সুষুম্নাকাণ্ডে থাকা এক প্রকার স্বচ্ছ ও বর্ণহীন বহিঃকোষীয় তরল। মস্তিষ্কের প্রকোষ্ঠের ক্লোরয়েড প্লেক্সাসে থাকা বিশেষ ধরনের এপেন্ডাইমাল কোষের থেকে এই তরল উৎপন্ন হয় এবং নিঃসরিত তরল পরবর্তীতে অ্যানারকয়েড গ্র্যানুলেশনে শোষিত হয়। যে-কোনো সময় শরীরে প্রায় ১২৫ মিলিলিটার সেরিব্রোস্পাইনাল তরল জমা থাকে, এবং প্রতিদিন প্রায় ৫০০ মিলিলিটার সিএসএফ উৎপন্ন হয়। সিএসএফ খুলির মধ্যে থাকা মস্তিষ্কের জন্য অনেকটা ধাক্কারোধী গদির মতো কাজ করে যা মস্তিষ্ককে মেকানিক্যাল এবং অনাক্রম্যগত প্রতিরক্ষা প্রদান করে। এছাড়াও মস্তিষ্কের স্বনিয়ন্ত্রিত কার্যক্রমের আওতাভুক্ত মস্তিষ্কের রক্তসংবহন নিয়ন্ত্রণেও সেরিব্রোস্পাইনাল তরলের মুখ্য ভূমিকা রয়েছে।
মস্তিষ্কের সাবঅ্যারাকনয়েড অংশ (অ্যারাকনয়েড ম্যাটার ও পিয়া ম্যাটারের মধ্যবর্তী অংশ), মস্তিষ্ক ঘিরে ও অভ্যন্তরে থাকার প্রকোষ্ঠীয় তন্ত্র, এবং সুষুম্নাকাণ্ড জুড়ে সেরিব্রোস্পাইনাল তরলের উপস্থিতি রয়েছে। মস্তিষ্কের প্রকোষ্ঠ, সাবঅ্যারাকনয়েড সিস্টার্ন, সাল্কাস, এবং সুষুম্নাকাণ্ডের কেন্দ্রীয় নলও সিএসএফ দ্বারা পূর্ণ থাকে।
রোগনির্ণয় বা পর্যবেক্ষণের উদ্দেশ্যে সিএসএফ-এর নমুনা সংগ্রহ করার প্রয়োজন হলে লাম্বার পাংচারের মাধ্যমে তা করা হয়। এর মাধ্যমে অন্তঃকরোটি চাপ যেমন নির্ণয় করা সম্ভব তেমনি মস্তিষ্কের বিভিন্ন সংক্রমণ বা মেনিনজেসের সংক্রমণজনিত রোগ নির্ণয় করা সম্ভব। প্রাচীন গ্রিক চিকিৎসক হিপোক্রেটিসের নথিতে সেরিব্রোস্পাইনাল তরলের উপস্থিতির কথা জানা গেলেও আঠারো শতকে সুইডিশ বিজ্ঞানী ইমানুয়েল শয়েডবর্গকে এর আবিষ্কারের কৃতিত্ব দেওয়া হয়। আর ১৯১৪ সালে মার্কিন স্নায়ুশল্যচিকিৎসক হার্ভি কাশিং এটি প্রমাণ করে দেখান যে সেরিব্রোস্পাইনাল তরল মস্তিষ্কের ক্লোরয়েড প্লেক্সাস থেকে নিঃসরিত হয়।
২০১৬ আইসিসি বিশ্ব টুয়েন্টি২০ ফাইনাল
২০১৬ আইসিসি বিশ্ব টুয়েন্টি২০ ফাইনাল খেলা ৩ এপ্রিল, ২০১৬ তারিখে কলকাতার ইডেন গার্ডেন্সে অনুষ্ঠিত হয়। চূড়ান্ত খেলায় ইংল্যান্ড ওয়েস্ট ইন্ডিজের কাছে ৪ উইকেটে পরাজিত হয়। বিজয়ী ওয়েস্ট ইন্ডিজ দল ২০১৬ সালের আইসিসি বিশ্ব টুয়েন্টি২০ ট্রফি লাভ করে। এরফলে দলটি দুইবার আইসিসি বিশ্ব টুয়েন্টি২০ শিরোপা পায়।
প্রেক্ষাপট
ইংল্যান্ড এবং ওয়েস্ট ইন্ডিজ ইতোঃপূর্বে দুইবার আইসিসি প্রতিযোগিতার ফাইনালে মুখোমুখি হয়েছে। লর্ডসে ১৯৭৯ সালের ক্রিকেট বিশ্বকাপ এবং ওভালে ২০০৪ সালের চ্যাম্পিয়ন্স ট্রফিতে উভয় দল পরস্পর অবতীর্ণ হয়। উভয় ক্ষেত্রেই ওয়েস্ট ইন্ডিজ জয়লাভ করেছিল। এছাড়াও ২০১০ সালের বিশ্ব টুয়েন্টি২০ প্রতিযোগিতায় ইংল্যান্ড এবং ২০১২ সালের বিশ্ব টুয়েন্টি২০ প্রতিযোগিতায় চ্যাম্পিয়ন হবার পর প্রথমবারের মতো প্রতিযোগিতার ফাইনালে অংশ নিচ্ছে।
উভয় দলই সুপার টেনের গ্রুপ-১ এ আফগানিস্তান, শ্রীলঙ্কা ও দক্ষিণ আফ্রিকার সাথে খেলে। ১৬ মার্চ মুম্বইয়ের ওয়াংখেড়ে স্টেডিয়ামে একে-অপরের বিপক্ষে অংশ নিয়েছিল। ওয়েস্ট ইন্ডিজের তারকা ব্যাটসম্যান ক্রিস গেইল ইংল্যান্ডের ১৮২ রানের লক্ষ্যমাত্রাকে অতিক্রম করতে স্মরণীয় ভূমিকা পালন করেন। ৪৭ বলে অপরাজিত ১০০* রান করেন তিনি। তার এ বিধ্বংসী ইনিংসটিতে ১১ ছক্কার মার ছিল। এরফলে প্রথম খেলোয়াড় হিসেবে গেইল টুয়েন্টি২০ আন্তর্জাতিকে দুইবার শতরান করার গৌরবগাথা রচনা করেন। ১১ বল বাকী থাকতেই ওয়েস্ট ইন্ডিজ দল ছয় উইকেটের ব্যবধানে সহজ জয় পায়।
ইংল্যান্ড
অন্যতম শক্তিধর দল হিসেবে ইংল্যান্ড দল ভারতে পদার্পণ করে। ২০১০ সালের বিশ্ব টুয়েন্টি২০ চ্যাম্পিয়ন হলেও পূর্ববর্তী বছরগুলোয় বিশ্বকাপের গ্রুপ পর্ব অতিক্রম করতে ব্যর্থ হয়েছে। ২০১০ সালের চ্যাম্পিয়ন দলের একমাত্র সদস্যরূপে কেবলমাত্র আইরিশ বংশোদ্ভূত ব্যাটসম্যান ও অধিনায়ক ইয়ন মর্গ্যান দলের সদস্য রয়েছেন। কিন্তু প্রতিযোগিতায় অংশগ্রহণের জন্য ইংরেজ দল নির্বাচকমণ্ডলী স্টুয়ার্ট ব্রডকে দলে রাখেনি।
বিশ্বকাপ ও অ্যাশেজ সিরিজে অভিজ্ঞতাসম্পন্ন ব্যাটসম্যান জো রুট, উইকেট-কিপার জস বাটলার ও পেসার লিয়াম প্লাঙ্কেটকে দলের সদস্য হিসেবে মনোনীত করে।
ওয়েস্ট ইন্ডিজের কাছে পরাজিত হলেও দলটি দক্ষিণ আফ্রিকার বিপক্ষে ২২৯ রানের জয়ের লক্ষ্যমাত্রা সফলভাবে অতিক্রম করে শক্তিমত্তার পরিচয় দেয়। এরপূর্বে আফগানিস্তান ও পরবর্তীকালে শ্রীলঙ্কার বিপক্ষে জয় পেয়ে সেমি-ফাইনালে অগ্রসর হয়। দিল্লিতে নিউজিল্যান্ডের বিপক্ষে সেমি-ফাইনালে উদ্বোধনী ব্যাটসম্যান জেসন রয়ের ৪৪ বলে ৭৮ রানের ফলে ইংল্যান্ড সাত উইকেটে জয় পায়। খেলায় জেসন রয় ম্যান অব দ্য ম্যাচ নির্বাচিত হন।
ওয়েস্ট ইন্ডিজ
টেস্ট ও একদিনের আন্তর্জাতিকে ভাল ফলাফল না করলেও ২০১২ সালের বিশ্ব টুয়েন্টি২০ প্রতিযোগিতার চ্যাম্পিয়ন ওয়েস্ট ইন্ডিজ মূলতঃ তাদের শক্তিশালী ব্যাটিংয়ের জন্য পরিচিত হয়ে আছে। ২০১২ সালের চ্যাম্পিয়ন দলের অন্যতম সদস্য অফ স্পিনার সুনীল নারাইন ও অল-রাউন্ডার কিরণ পোলার্ড দল থেকে বাদ পড়েন। কিন্তু গেইল, ২০১২ সালের ফাইনালে ম্যান অব দ্য ম্যাচ মারলন স্যামুয়েলস ও লেগ-স্পিনার স্যামুয়েল বদ্রি বর্তমান দলে রয়েছেন।
ইংল্যান্ডের বিপক্ষে সহজ জয়ের পর ২০১২ সালের ফাইনালে শ্রীলঙ্কার বিপক্ষে খেলার পুণরাবৃত্তি ঘটায়। তারপর দক্ষিণ আফ্রিকাকে পরাজিত করে। কিন্তু গ্রুপ পর্বের শেষ খেলায় আফগানিস্তানের বিপক্ষে পরাজিত হয়। তাস্বত্ত্বেও গ্রুপে দলটি প্রথম স্থান নিশ্চিত করে। মুম্বাইয়ে স্বাগতিক ভারতের বিপক্ষে দ্বিতীয় সেমি-ফাইনালে মুখোমুখি হয়। বিরাট কোহলির ৪৭ বলে অপরাজিত ৮৯ রানের কল্যাণে ভারত দল ১৯২/২ করে। ডানহাতি পেস বোলার জসপ্রীত বুমরাহ'র বলে গেইল ৫ রানে ফিরে যান। কিন্তু ওয়েস্ট ইন্ডিজের শক্তিশালী ব্যাটিংয়ের বিপক্ষে ভারত দল কোন ভূমিকা রাখতে পারেনি। পরিবর্তিত খেলোয়াড় লেন্ডল সিমন্স ওয়েস্ট ইন্ডিজের জয়ে নেতৃত্ব দেন। ৫১ বল অপরাজিত ৮২ তোলে ওয়েস্ট ইন্ডিজকে সাত উইকেটের ব্যবধানে জয়লাভ করান ও ম্যান অব দ্য ম্যাচ নির্বাচিত হন।
খেলার বিবরণ
বদ্রি'র বোলিংয়ে দ্বিতীয় বলেই রয় শূন্য রানে আউট হলে ওয়েস্ট ইন্ডিজ চমৎকার সূচনা করে। এরপর নিজস্ব দ্বিতীয় ওভারেই অন্য উদ্বোধনী ব্যাটসম্যান অ্যালেক্স হেলসকে আন্দ্রে রাসেলের হাতে কট দেন। বদ্রি'র বলে মর্গ্যান গেইলের হাতে স্লিপে কট দেন। ফলে, ৪.৪ ওভারেই ইংল্যান্ড ২৩ রানে ৩ উইকেট হারায়। রুট ৩৬ বলে ৫৪ রান তুলে ইংল্যান্ডকে লড়াইয়ে ফিরে আনেন। কিন্তু কার্লোস ব্রাদওয়েটের বলে সুইপ মারতে গিয়ে আউট হন। ডোয়েন ব্র্যাভো তিন বলের ব্যবধানে দুই উইকেট পেলে ইংল্যান্ড ১১০/৪ থেকে ১১১/৭ হয়। নিচের সারির ব্যাটসম্যানদের কল্যাণে ইংল্যান্ড নির্ধারিত ২০ ওভারে ১৫৫/৯ তোলে।
আশ্চর্য্যজনকভাবে রুট বোলিং করতে আসেন ও গেইল এবং অপর উদ্বোধনী ব্যাটসম্যান জনসন চার্লসকে আউট করেন। এরপর ডেভিড উইলি এলবিডব্লিউ'র মাধ্যমে সিমন্সকে গোল্ডেন ডাক দেন। দলীয় ৩ ওভারে ওয়েস্ট ইন্ডিজের সংগ্রহ ছিল মাত্র ১১/৩। ব্র্যাভো ও স্যামুয়েলসের ৭৫ রানের জুটি ওয়েস্ট ইন্ডিজকে খেলায় ফিরিয়ে আনে। শেষ চার ওভারে তাদের জয়ের প্রয়োজন পড়ে ৪৫ রানেন। আটোসাঁটো বোলিংয়ের ফলে শেষ ওভারে ১৯ রানের দরকার পড়ে। কিন্তু বেন স্টোকসের প্রথম চার বলেই চারটি বিশাল ছক্কায় ব্রাদওয়েট দলকে নাটকীয় জয় এনে দেন।
স্যামুয়েলস, ব্রাদওয়েট ও ব্র্যাভো - এ তিনজন মাত্র ওয়েস্ট ইন্ডিয়ান ব্যাটসম্যান দুই অঙ্কের কোঠায় পৌঁছেন। তন্মধ্যে স্যামুয়েলস ৬৬ বলে অপরাজিত ৮৫ করেন যা বিশ্ব টুয়েন্টি২০ ফাইনালের ইতিহাসে সর্বোচ্চ। জয়ের লক্ষ্যমাত্রায় নেমে শেষ ওভারে ব্যাটসম্যান হিসেবে সর্বাধিক রান সংগ্রহ করে ব্রাদওয়েট নতুন রেকর্ড গড়েন। ২০১০ সালে সেন্ট লুসিয়ায় অনুষ্ঠিত সেমি-ফাইনালে পাকিস্তানের সাঈদ আজমলের বলে মাইকেল হাসি ২২ রান তুলেছিলেন। স্যামুয়েলস দ্বিতীয়বারের মতো ফাইনালে ম্যান অব দ্য ম্যাচ নির্বাচিত হন ও ফাইনালে দ্বিতীয় অর্ধ-শতক করেন।
এ জয়ের ফলে ওয়েস্ট ইন্ডিজ চতুর্থ আইসিসি বিশ্ব চ্যাম্পিয়নশীপ জয় করে। এর পূর্বে তারা ১৯৭৫ ও ১৯৭৯ সালের ক্রিকেট বিশ্বকাপ এবং ২০১২ সালের বিশ্ব টুয়েন্টি২০ শিরোপা লাভ করেছিল। এছাড়াও প্রথম দল হিসেবে দুইবার পুরুষদের বিশ্ব টুয়েন্টি২০ এবং প্রথমবারের মতো একই দিনে পুরুষ ও মহিলাদের প্রতিযোগিতার শিরোপা জয়ের বিরল সৌভাগ্য অর্জন করে।
খেলা পরিচালনাকারী কর্মকর্তা
আম্পায়ার: রড টাকার (অস্ট্রেলিয়া) ও কুমার ধর্মসেনা (শ্রীলঙ্কা) টিভি আম্পায়ার: মারাইজ ইরাসমাস (দক্ষিণ আফ্রিকা) ম্যাচ রেফারি: রঞ্জন মাদুগালে (শ্রীলঙ্কা) সংরক্ষিত আম্পায়ার: ব্রুস অক্সেনফোর্ড (অস্ট্রেলিয়া)
খেলা পরবর্তীকালে
পুরস্কার প্রদান অনুষ্ঠানে উচ্ছসিত ম্যান অব দ্য ম্যাচের পুরস্কারধারী মারলন স্যামুয়েলস তার এ পুরস্কারটি শেন ওয়ার্নকে উৎসর্গ করেন। তিনি বলেন, 'আমি ব্যাট হাতে জবাব দিয়েছি, মাইক হাতে নয়।' ২০১৩-১৪ মৌসুমে বিগ ব্যাশ লীগে উভয়ের মধ্যকার বাকযুদ্ধের প্রেক্ষিতেই তার এ মন্তব্য। ওয়েস্ট ইন্ডিজের অধিনায়ক ড্যারেন স্যামি পুরস্কার প্রদান অনুষ্ঠানে ওয়েস্ট ইন্ডিজ ক্রিকেট বোর্ডের প্রতি তার ক্ষোভ তুলে ধরেন। তিনি বলেন, 'প্রতিযোগিতা চলাকালে আমাদের ক্রিকেট বোর্ডের কাছ থেকে কথা শুনেছি। এটি অত্যন্ত দূর্ভাগ্যজনক।' ইংরেজ অধিনায়ক ইয়ন মর্গ্যান বলেন, আমরা ব্যাট হাতে ব্যর্থ হয়েছি এবং সম্ভবতঃ ৪০ রানে পিছিয়ে ছিলাম। তিনি বেন স্টোকসের পাশে দাঁড়ান ও চূড়ান্ত ওভার সম্পর্কে মন্তব্য করেন যে, 'এতে তার কোন দোষ ছিল না।'
খেলা শেষে আইসিসি প্রতিযোগিতার বিশ্ব টুয়েন্টি২০ দলের সদস্যদের নামের তালিকা প্রকাশ করে। ওয়েস্ট ইন্ডিজের আন্দ্রে রাসেল ও স্যামুয়েল বদ্রি এবং ইংল্যান্ডের জেসন রয়, জো রুট, জস বাটলার ও ডেভিড উইলিকে রাখে। ওয়েস্ট ইন্ডিজের শিরোপা লাভের পর সেন্ট লুসিয়ায় বিউসেজাউর স্টেডিয়ামের নাম পরিবর্তিত করে ড্যারেন স্যামি জাতীয় ক্রিকেট স্টেডিয়াম নামে পুণঃনামাঙ্কিত করে।
সার্থক অংশ
সার্থক অংশ বলতে একটি বৈজ্ঞানিক অঙ্কপাতনে লেখা সংখ্যা কিংবা একটি ভাসমান বিন্দু সংখ্যার সার্থক বা তাৎপর্যবহ অঙ্কগুলি নিয়ে গঠিত অংশকে বোঝায়। সূচকটিকে কীভাবে প্রকাশ করা হয়েছে, তার উপর ভিত্তি করে সার্থক অংশটি একটি পূর্ণসংখ্যা বা একটি ভগ্নাংশ হতে পারে।
এটিকে ইংরেজিতে সিগনিফিক্যান্ড, ম্যান্টিসা (বাংলা "অংশক"), কোএফিশিয়েন্ট (বাংলা "সহগ"), আর্গুমেন্ট, ফ্র্যাকশন , ক্যারেক্টারিস্টিক   , ইত্যাদি বিভিন্ন নামে ডাকা হতে পারে।
উদাহরণ
123.45 সংখ্যাটিকে একটি দশমিক (দশ-ভিত্তিক) ভাসমান বিন্দু সংখ্যা হিসেবে উপস্থাপন করা যায়, যেখানে 12345 হল পূর্ণসংখ্যায় প্রকাশিত সার্থক অংশ, 10−2 হল দশের ঘাত অংশ, -2 হল "সূচক" এবং 10 হল ভিত্তি। এর মানটি নিম্নলিখিত পাটিগাণিতিক সমীকরণটি দিয়ে বের করা সম্ভব:
তবে শ্মিড ১.০ থেকে ১০-এর মধ্যবর্তী পরিসরে প্রকাশিত সার্থক অংশবিশিষ্ট এই অঙ্কপাতনটিকে পরিবর্তিত স্বভাবীকৃত রূপ (modified normalized form) নাম দেন।
পরিশেষে, একই সংখ্যাটিকে ভাষা-নিরপেক্ষ অঙ্কশাস্ত্র মান (Language Independent Arithmetic Standard) প্রদত্ত এবং বেশকিছু প্রোগ্রামরচনা ভাষার (যেমন অ্যাডা, সি, ফোরট্রান, মডুলা-২) মান প্রদত্ত বিন্যাসে নিম্নরূপে লেখা সম্ভব:
শ্মিড ০.১ থেকে ১.০-এর মধ্যবর্তী পরিসরে প্রকাশিত সার্থক অংশবিশিষ্ট এই অঙ্কপাতনটিকে প্রকৃত স্বভাবীকৃত রূপ (True normalized form) নাম দেন।
সার্থক অংশ ও লুক্কায়িত বিট
একটি স্বভাবীকৃত সংখ্যায় সবচেয়ে তাৎপর্যবহ বা সার্থক অঙ্কটি সর্বদাই অশূন্য হয়। যখন দ্বি-আঙ্কিক (বাইনারি) সংখ্যা (অর্থাৎ ০ অথবা ১) নিয়ে কাজ করা হয়, তখন এই সীমানির্ধারণী শর্তটির ফলে এই অঙ্কটিকে সর্বদাই ১ হতে হয়। ফলে এই অঙ্কটিকে প্রকাশ্য উপায়ে মজুদ করার প্রয়োজন হয় না, এবং এ কারণে এটিকে "লুক্কায়িত বিট" বলে। সার্থক অংশটিকে বিটের প্রস্থ দ্বারা বৈশিষ্টায়িত করা হয় এবং পরিপ্রেক্ষিতের উপর নির্ভর করে এই লুক্কায়িত বিটটিকে সার্থক অংশের প্রস্থে গণনা করা হতে পারে বা না-ও করা হতে পারে। যেমন আইইইই ৭৫৪ মান-সমর্থিত দ্বৈত-সুক্ষ্মতা ভাসমান বিন্দু বিন্যাসটিকে সাধারণত হয় একটি ৫৩ বিট সার্থক অংশের অধিকারী বলা হয় (লুক্কায়িত বিটটি সহকারে), অথবা ৫২-বিটের সার্থক অংশের অধিকারী বলা হয় (লুক্কায়িত বিটটি বাদ দিয়ে)। আইইইই ৭৫৪ মানে p সুক্ষ্মতাকে সার্থক অংশে অবস্থিত অঙ্কের সংখ্যা দ্বারা সংজ্ঞায়িত করা হয় (যার মধ্যে অপ্রকাশ্য লুক্কায়িত বিটও অন্তর্ভুক্ত)। অর্থাৎ দ্বৈত-সুক্ষ্মতার ভাসমান বিন্দু বিন্যাসে p=৫৩। তবে সাংকেতিকীকরণের সময় অগ্রগামী বিটটির সাংকেতিকীকরণ করা হয় না। যে ৫২টি বিট সাংকেতিকীকরণ করা হয়, সেগুলিকে "পশ্চাদগামী সার্থক অংশ ক্ষেত্র" (trailing significand field) দিয়ে নির্দেশ করা হয়।
সমার্থক পরিভাষা
সার্থক অংশের ইংরেজি পরিভাষা সিগনিফিক্যান্ড ১৯৬৭ সালে প্রথম জর্জ ফর্সাইদ ও ক্লিভ মোলার উপস্থাপন করেন।   এই পরিভাষাটিকেই আইইইই মানে ব্যবহার করা হয়েছে। তবে ১৯৪৬ সালে আর্থার ব্যাংকস একটি ভাসমান বিন্দু সংখ্যার দুইটি অংশকে নির্দেশ করতে "ম্যান্টিসা" (অংশক) ও "ক্যারেক্টারেস্টিক" পরিভাষাগুলি ব্যবহার করেছিলেন। এই রীতিটি আজও কম্পিউটার বিজ্ঞান ীদের মধ্যে প্রচলিত। এর আগে স্বাভাবিক লগারিদমের সারণীগুলিতে ম্যান্টিসা ও ক্যারেক্টারেস্টিক পরিভাষা দুইটি বহুদিন ধরে লগারিদমের দুইটি অংশ বর্ণনা করতে ব্যবহৃত হত। যদিও লগারিদম ও ভাসমান বিন্দুর আলোচনায় সূচক বা এক্সপোনেন্ট একই অর্থ বহন করে, এর বিপরীতে ম্যান্টিসা ও সিগনিফিক্যান্ড সমার্থক নয়। তাই আইইইই মানের স্রষ্টা উইলিয়াম কাহান এবং বিখ্যাত কম্পিউটার বিজ্ঞান ডোনাল্ড কানুথ "ম্যান্টিসা" পরিভাষার ব্যবহারকে নিরুৎসাহিত করেছেন।
এই ভুল বোঝাবুঝির কারণ হল বৈজ্ঞানিক অঙ্কপাতন ও ভাসমান-বিন্দু উপস্থাপন লগ-রৈখিক, লগারিদমীয় নয়। দুইটি সংখ্যার গুণনের সময় সেগুলির লগারিদম দেওয়া থাকলে গণনাকারীকে লগারিদমের ক্যারেক্টারিস্টক (পূর্ণ সংখ্যা অংশ) ও ম্যান্টিসা (ভগ্নাংশ অংশ) যোগ করতে হয়। এর বিপরীতে দুইটি ভাসমান-বিন্দু সংখ্যাকে গুণনের সময় সূচকগুলিকে (লগারিদমীয় বলে) যোগ করতে হয়, কিন্তু সার্থক অংশগুলিকে গুণ করতে হয় (রৈখিক বলে)।
হিউমা
হিউমা (এস্তোনীয় ভাষায়: Hiiumaa; সুয়েডীয় ভাষায়: Dagö; ডেনীয় ভাষায়: Dagö) পশ্চিম এস্তোনিয়ার একটি দ্বীপ। দ্বীপটি বাল্টিক সাগরে, ফিনল্যান্ড উপসাগরের প্রবেশপথের দক্ষিণ-পশ্চিমে এবং সারেমা দ্বীপের উত্তরে অবস্থিত। দ্বীপটি পশ্চিম এস্তোনীয় দ্বীপপুঞ্জ মোনসুন দ্বীপপুঞ্জের একটি অংশ এবং হিউ কাউন্টির অন্তর্গত। দ্বীপটির আয়তন ৯৮৯ বর্গকিলোমিটার। এটি এস্তোনিয়ার দ্বিতীয় বৃহত্তম দ্বীপ। কার্দিয়া এখানকার বৃহত্তম শহর।
১৫৬১ সালে সুইডেন এবং ১৭১০ সালে রাশিয়া দ্বীপটি দখলে নিয়েছিল। ১৯১৯ সালে রাশিয়া দ্বীপটি এস্তোনিয়াকে দিয়ে দেয়। ১৯৪০ সালে এস্তোনিয়ার বাকী অংশের সাথে দ্বীপটিও সোভিয়েত ইউনিয়নের অংশে পরিণত হয়। ১৯৯১ সাল থেকে এটি স্বাধীন এস্তোনিয়ার একটি অংশ।
মৎস্য আহরণ এখানকার প্রধান উপজীবিকা। এখানকার বহু অধিবাসী সুয়েডীয় জাতির লোক।
ডেইলি এক্সেলসিয়র
ডেইলি এক্সেলসিয়র একটি ইংরেজি ভাষার সংবাদপত্র, যা জম্মু ও কাশ্মীরেরজম্মু শহর থেকে প্রকাশিত হয়। এটি এসডি রোহমেত্র প্রতিষ্ঠা করেছিলেন। সংবাদপত্রটি ১৯৬৫ সালের ১ জানুয়ারি থেকে প্রকাশিত হয়। এর বর্তমান সম্পাদক হলেন কমল রোহমেত্র ও নীরজ রোহমেত্র।
১১৭
১১৭ জুলীয় বর্ষপঞ্জীর একটি সাধারণ বছর যেটি বৃহস্পতিবার দিয়ে শুরু। সেই সময়ে এই বছর নাইজার ও আপ্রোনিয়ানাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭০ বছর; রোম প্রতিষ্ঠার বছর)। এই বছরকে ১১৭ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ঘটনাবলী
রোম সম্রাট ট্রাজানের মৃত্যু হয়। হাড্রিয়ান রোমের সম্রাট পদে অভিষিক্ত হন।
ভারতীয় প্রযুক্তিবিদ্যা প্রতিষ্ঠান তিরুপতি
ভারতীয় প্রযুক্তিবিদ্যা প্রতিষ্ঠান তিরুপতি বা ইন্ডিয়ান ইনস্টিটিউট অব টেকনোলজি তিরুপতি (আইআইটি তিরুপতি) হল তিরুপতিতে অবস্থিত একটি স্বায়ত্তশাসিত প্রকৌশল ও প্রযুক্তি শিক্ষাপ্রতিষ্ঠান। এটি চাদালাওয়াদা নগরের কৃষ্ণ থেজা শিক্ষাপ্রতিষ্ঠানে অবস্থিত একটি অস্থায়ী বিদ্যায়তনে ২০১৫ সালের ৫ই আগস্ট থেকে কার্যক্রম শুরু করে। বর্তমানে আইআইটি তিরুপতি, দ্রুত বর্ধনশীল ৩য় প্রজন্মের আইআইটি, এর ইয়েরপেড়ুতে একটি ট্রানজিট বিদ্যায়তন রয়েছে এবং প্রতিষ্ঠানটির বেশিরভাগ কার্যক্রম অস্থায়ী থেকে ট্রানজিট বিদ্যায়তনে স্থানান্তরিত করেছে, যা ইয়েরপেড়ুতে একই স্থানে ৫০০+ একরের স্থায়ী বিদ্যায়তনের একটি অংশ।
আইআইটি তিরুপতির জন্য ২০১৬ সাল পর্যন্ত এমএইচআরডি দ্বারা একজন পরিচালক নিয়োগ করা হয়েছিল, আইআইটি মাদ্রাজের ডিরেক্টর ড. ভাস্কর রামমূর্তি পরামর্শক পরিচালক হিসাবে নিযুক্ত ছিলেন। ডা. কে. এন. সত্যনারায়ণকে ২০১৭ সালে আইআইটি তিরুপতির পরিচালক হিসাবে নিযুক্ত করা হয়েছিল।
জিঙ্ক অক্সাইড
জিঙ্ক অক্সাইড বা দস্তাম্লজ (Zinc Oxide, এছাড়া Zinc White নামেও পরিচিত) একটি অজৈব যৌগ যার রাসায়নিক সংকেত ZnO। এটি জলে অদ্রবণীয় সাদা গুঁড়ো পদার্থ। এটি সংযোগী পদার্থ হিসাবে অসংখ্য উপকরণ এবং পণ্যে ব্যবহার হয়। প্রসাধনী, খাদ্য পরিপূরক, রবার, প্লাস্টিক, সিরামিক, কাচ, সিমেন্ট, লুব্রিকেন্টস প্রভৃতি সামগ্রীতে এর ব্যবহার রয়েছে। রঙ, মলম, আঠা, পুটিং, রঙ্গক, খাবার, ব্যাটারি, আগুন প্রতিরোধক এবং প্রাথমিক চিকিৎসার উপকরণ হিসাবে এর ব্যবহার দেখা যায়। যদিও প্রাকৃতিকভাবে দস্তার খনিজ জিঙ্কাইট হিসাবে এটিকে দেখা যায়, তবে বেশিরভাগ জিঙ্ক অক্সাইড বাণিজ্যিক ব্যবহারের জন্য কৃত্রিমভাবে তৈরি করা হয়।
রাসায়নিক ধর্ম
বিশুদ্ধ জিঙ্ক অক্সাইড একটি সাদা গুঁড়ো পদার্থ। তবে প্রকৃতিতে এটি বিরল খনিজ জিঙ্কাইট হিসাবে দেখা যায়, যাতে সাধারণত ম্যাঙ্গানিজ এবং অন্যান্য অবিশুদ্ধি থাকে। এটি তখন দেখতে হলুদ থেকে লাল বর্ণের হয়।
স্ফটিকাকার জিংক অক্সাইড থার্মোক্রোমিক অর্থাৎ বায়ুতে গরম করলে এর রঙ সাদা থেকে হলুদ রঙে পরিবর্তন হয় এবং শীতল করলে আবার সাদা রঙে ফিরে আসে।
জিঙ্ক অক্সাইড একটি উভধর্মী অক্সাইড। এটি জলে প্রায় অদ্রবণীয় তবে হাইড্রোক্লোরিক অ্যাসিডের মতো বেশিরভাগ অ্যাসিডে দ্রবীভূত হয়। ZnO + 2 HCl → ZnCl2 + H2O কঠিন জিঙ্ক অক্সাইড ক্ষারেও দ্রবীভূত হয়। এক্ষেত্রে দ্রবীভূত হয়ে এটি দ্রবণীয় জিঙ্কেট আয়ন তৈরি করে : ZnO + 2 NaOH + H2O → Na2[Zn(OH)4] জিঙ্ক অক্সাইড তেল ও চর্বিজাতীয় পদার্থের মধ্যে থাকা জৈব যৌগ ফ্যাটি অ্যাসিড যেমন ওলিক বা স্টিয়ারিক অ্যাসিডের সাথে ধীরে ধীরে বিক্রিয়া করে তাদের কার্বক্সিলেট যৌগ যেমন ওলিয়েট বা স্টিয়ারেট উৎপন্ন করে।
১১৮
১১৮ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর হাদ্রিয়ানুস ও ফুসকাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭১ বছর; রোম প্রতিষ্ঠার বছর)। এই বছরকে ১১৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
এয়ারপোর্ট আর্মড পুলিশ
সংগঠন
বাংলাদেশের বৃহত্তম বিমানবন্দরে মোট ১১০০ জন কর্মী (১০০ জন মহিলা সদস্যসহ) সুরক্ষা দায়িত্ব পালন করছেন। বিমানবন্দরকে সুরক্ষিত করার জন্য বিমানবন্দর সশস্ত্র পুলিশদের চার ধরনের দল রয়েছে:
কর্তব্যের স্থান
নাগরিক বিমান ও পর্যটন মন্ত্রণালয় ও বাংলাদেশ পুলিশ সদর দফতরের নির্দেশনা অনুসারে বিমানবন্দর সশস্ত্র পুলিশ স্বাধীনভাবে বিমানবন্দরকে সুরক্ষিত করার দায়িত্ব পালন করে।। সংস্থার প্রদত্ত কয়েকটি পরিষেবা নিম্নরূপ:
নাউতারা আবিউন্নেছা উচ্চ বিদ্যালয়
নাউতারা আবিউন্নেছা উচ্চ বিদ্যালয় হচ্ছে নাউতারা ইউনিয়নের সব থেকে প্রাচীনতম উচ্চ বিদ্যালয়। এটি ১৯১১ সালে স্থাপিত হয়। অতীতে সরাসরী ছাত্র/ছাত্রী ভর্তি করা হলেও বর্তমানে প্রতিষ্ঠানটিতে ভর্তির জন্য দিতে হয় ভর্তি পরীক্ষা। এটি নীলফামারী জেলার ডিমলা উপজেলার নাউতারা ইউনিয়নের অদূরে অবস্থিত।
ইতিহাস
বিদ্যালয়টি ১৯১১ ইং সালে জমিদার সত্যেন্দ্র মোহন ও শিক্ষানুরাগী জিতেন্দ্র নাথ রায় এবং এলাকার গণ্যমান্য ব্যক্তিবর্গের সহযোগীতায় প্রতিষ্ঠিত হয়। পরবর্তীকালে সিনিয়র মন্ত্রী মরহুম মশিউর রহমান (যাদু মিয়) মায়ের নামে নাউতারা আবিউন্নেচ্ছা দ্বি-মূখী উচ্চ বিদ্যালয় নামকরণ করা হয়।
ছাত্র/ছাত্রী সংখ্যা
মোট ছাত্রঃ ৪৭৪ জন
বোর্ড পরীক্ষাসমূহঃ
নাউতারা আবিউন্নেছা উচ্চ বিদ্যালয় হতে প্রতিবছর অসংখ্য শিক্ষার্থী জুনিয়র স্কুল সার্টিফিকেট (জে এস সি) এবং সেকেন্ডারি স্কুল সার্টিফিকেট (এস এস সি) পরীক্ষায় অংশগ্রহণ করে। পাশের হার উল্লেখজনক। সর্বশেষ বোর্ড পরীক্ষা অনুষ্ঠিত হয় এ বছরের পহেলা নভেম্বর থেকে (জে এস সি); যার ফলাফল প্রকাশিত হবে একই বছরের ৩০ ডিসেম্বর।
পাশের হার
৯৯%
বনু নাদির অভিযান
বনু নাদির অভিযান সংগঠিত হয় ৬২৫ সালের আগস্ট মাসে। (রবিউল আউয়াল‎, ৪ হিজরি) । ঘটনাটি সূরা আল-হাশর এর সাথে সম্পর্কিত, যেখানে মুহাম্মদ কে গুপ্তহত্যা করার ষড়যন্ত্র করার কারণে বনু নাদির গোত্রের ইহুদিদের নির্বাসন দেওয়া হয়।
আক্রমণের কারণ
ভারতীয় মুসলিম লেখক সফিউর রহমান মুবারকপুরী রচিত মুহাম্মাদ (সা:) এর আধুনিক ইসলামী জীবনী আর্-রাহীকুল মাখতূম মতে, একবার মুহাম্মাদ (সা:) তার কয়েকজন সঙ্গীর সাথে বনু নাদির গোত্রের সাথে দেখা করতে এবং বীর মাওনা অভিযানে ভুল করে আমর বিন ওমাইহ আদ-দামারি যে দুই ব্যক্তিকে হত্যা করেছিলেন তার জন্য বনু কিলাবকে যে রক্ত-অর্থ প্রদান করতে হয়েছিল তা উত্তোলনের জন্য তাদের সাহায্য চেয়েছিলেন। তাঁর কাহিনী শুনে তারা বলেছিল যে তারা রক্তের টাকা পরিশোধে অংশ নেবে এবং তাকে ও তার সঙ্গী আবু বকর কে বলল, উমর, আলী ও অন্যান্যরা যেন তাদের ঘরের দেয়ালের নিচে বসে অপেক্ষা করে। মুবারকপুরী বলেছেন যে ফেরেশতা জিবরাঈল মুহাম্মদ (সা:) হত্যা করার জন্য বনু নাদিরের চক্রান্ত প্রকাশ করে দেন, তাই তিনি, তার সঙ্গীদের সাথে, দ্রুত মদিনায় ফিরে যান। তাদের পথে, তিনি তাঁর সঙ্গীদের ঐশ্বরিক প্রত্যাদেশের (ওহী) কথা বলেন। মুবারকপুরী দাবি করেন যে বনু নাদির ইহুদিরা একটি সংক্ষিপ্ত গোপন সভা করেছিল এবং তারা তাকে হত্যা করার ষড়যন্ত্র করেছিল।
এনসাইক্লোপিডিয়া অফ ইসলামে বলা হয়েছে যে, মুহাম্মাদ ইবনে মাসলামার মাধ্যমে মুহাম্মাদ (সা:) তাদেরকে দশ দিনের মধ্যে মদিনা ত্যাগ করার নির্দেশ দেন। গোত্রটি প্রথমে মেনে চলার সিদ্ধান্ত নিয়েছিল, কিন্তু খাজরাজের প্রধান আবদুল্লাহ ইবনে উবাই তাদের দুর্গে প্রতিরোধ করতে প্ররোচিত করেছিলেন, তাদের সহায়তায় ২,০০০ লোককে পাঠানোর প্রতিশ্রুতি দিয়েছিলেন। হুইয়া ইবনে আখতাব গোত্রের মধ্যে বিরোধিতা সত্ত্বেও বনু কুরাইজার কাছ থেকে সাহায্যের আশা করে প্রতিরোধ গড়ে তোলার সিদ্ধান্ত নেন।
ব্রাসেলস আন্তর্জাতিক ইরোটিকা উৎসব
ব্রাসেলস আন্তর্জাতিক ইরোটিকা উৎসব (Internationaal Erotica Festival van Brussel, Festival International de l'Érotisme de Bruxelles) হল ইউরোপীয় প্রাপ্তবয়স্ক বিনোদন শিল্পের একটি বাণিজ্য মেলা যা প্রতি ফেব্রুয়ারিতে ব্রাসেলসে অনুষ্ঠিত হয়। উৎসবের সবচেয়ে উল্লেখযোগ্য অনুষ্ঠান হল ইউরোপীয় প্রাপ্তবয়স্ক ভিডিও শিল্পের একটি চলচ্চিত্র পুরস্কার ইউরোপীয় এক্স পুরস্কার।
প্রতিটি অংশগ্রহণকারী দেশকে (সাধারণত জার্মানি, ইতালি, ফ্রান্স এবং স্পেনকে) তাদের নিজস্ব পুরস্কার দেওয়া হয়, যার মধ্যে সেরা চলচ্চিত্র, সেরা পরিচালক, সেরা অভিনেতা এবং সেরা অভিনেত্রী রয়েছে।
প্রথম আন্তর্জাতিক ইরোটিকা উৎসব অনুষ্ঠিত হয় ১৯৯৩ সালে, ইউরোপীয় এক্স পুরস্কার প্রথম দেওয় হয় ১৯৯৫ সালে।
সারেমা
সারেমা (এস্তোনীয় ভাষায় Saaremaa, জার্মান ভাষায় Ösel) পশ্চিম এস্তোনিয়ার একটি দ্বীপ। দ্বীপটি বাল্টিক সাগরকে রিগা উপসাগর থেকে পৃথক করেছে। এটি একটি নিচু এলাকাবিশিষ্ট দ্বীপ যার আয়তন ২৭০০ বর্গকিলোমিটার। পশুপালন এখানকার লোকদের প্রধান উপজীবিকা। ১২২৭ সালে জার্মান নাইটরা দ্বীপটি দখলে নেন। এরপর এটি হাত বদল হয়ে ১৫৬১ সালে ডেনমার্ক, ১৬৪৫ সালে সুইডেন, ১৭১০ সালে রাশিয়া এবং ১৯৪০ সালে সোভিয়েত ইউনিয়নের নিয়ন্ত্রণে আসে। ১৯৯১ সাল থেকে এটি স্বাধীন এস্তোনিয়ার অংশ। দ্বীপটির রাজধানী কুরেসসারে। দ্বীপটিতে প্রায় ৪০ হাজার লোক বাস করেন।
সারেমা দ্বীপের দক্ষিণে ইর্বে প্রণালী। দ্বীপের সর্বোচ্চ বিন্দু সমুদ্র সমতল থেকে ৫৪ মিটার উঁচু। দ্বীপে উল্কাপাতের ফলে সৃষ্ট অনেকগুলি খাদ আছে, যাদের মধ্যে কালি নামের খাদটি উল্লেখযোগ্য; এটি প্রায় সম্পূর্ণ গোলাকৃতির। দ্বীপটির বড় অংশ বনাঞ্চলে আবৃত।
দ্বিতীয় ইউথুদেমোস
দ্বিতীয় ইউথুদেমোস (Εὐθύδημος Β΄) একজন গ্রিক-ব্যাক্ট্রিয় রাজ্যের শাসক ছিলেন।
সংক্ষিপ্ত পরিচিতি
দ্বিতীয় ইউথুদেমোস গ্রিক-ব্যাক্ট্রিয় রাজ্যের শাসক প্রথম দেমেত্রিওসের পুত্র ছিলেন, যিনি আনুমানিক ১৮০ খ্রিস্টপূর্বাব্দে সিংহাসন লাভ করেন। তার মুদ্রায় তাকে একজন কিশোর হিসেবে দেখা যায় বলে, অনুমান করা হয় যে, তিনি অল্প বয়সে মৃত্যুবরণ করেন।
১১৯
১১৯ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর হাদ্রিয়ানুস ও রুস্তিকাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭২ বছর; রোম প্রতিষ্ঠার বছর)। এই বছরকে ১১৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ইয়ান স্মিথ (ক্রিকেটার, জন্ম ১৯২৫)
ভিভিয়ান ইয়ান স্মিথ (Ian Smith; জন্ম: ২৩ ফেব্রুয়ারি, ১৯২৫ - মৃত্যু: ২৫ আগস্ট, ২০১৫) নাটাল প্রদেশের ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৭ মেয়াদে দক্ষিণ আফ্রিকা ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের পক্ষে খেলেছেন। দলে তিনি মূলতঃ বোলার ছিলেন। ডানহাতে লেগ ব্রেক বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন ইয়ান স্মিথ।
ঘরোয়া ক্রিকেট
হিলটন কলেজের ছাত্র ছিলেন ইয়ান স্মিথ। লেগ ব্রেক বোলার হিসেবে তার ভূমিকা সীমিত হলেও গুগলিতে পারদর্শী ছিলেন না। কিন্তু তার নিখুঁত ও কার্যকরী স্পিনে প্রতিপক্ষীয় খেলোয়াড়গণ বেশ অসুবিধায় পড়তেন। ১৯৪৫-৪৬ থেকে ১৯৫৭-৫৮ মৌসুম পর্যন্ত নাটালের প্রতিনিধিত্ব করেন তিনি। তন্মধ্যে ১৯৪৬-৪৭ মৌসুমে বর্ডারের বিপক্ষে নিজের সেরা বোলিং ৯/৮৮ লাভ করেন। ঐ খেলায় তার বোলিং পরিসংখ্যান ছিল ১২/১৯৪।
টেস্ট ক্রিকেট
১৯৪৭ সালে স্বাগতিক ইংল্যান্ডের বিপক্ষে তার টেস্ট অভিষেক ঘটে। নটিংহামে অনুষ্ঠিত সিরিজের প্রথম টেস্টে ৩/৪৬ ও ৪/১৪৩ লাভ করেন। ঐ সফরে ২৩.১৭ গড়ে ৫৮ উইকেট নিয়ে দলের শীর্ষ বোলার ছিলেন। তন্মধ্যে ডার্বিতে হ্যাট্রিকসহ নিজস্ব সেরা ১৩/৬৬ লাভ করেন। কিন্তু পরবর্তী ৮ টেস্টে তিনি মাত্র পাঁচ উইকেট পান। ১৯৪৯-৫০ মৌসুমে সফরকারী অস্ট্রেলিয়ার বিপক্ষে তিন টেস্টে অংশ নেন। ১৯৫৫ সালে ইংল্যান্ড সফর করেন। সর্বশেষ ১৯৫৭-৫৮ মৌসুমে নিজ দেশে অস্ট্রেলিয়ার বিরুদ্ধে খেলেন।
২০১৮–১৯ অস্ট্রেলিয়া ক্রিকেট দলের ভারত সফর
অস্ট্রেলিয়া ক্রিকেট দল পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য ভারত সফর করে, যা ফেব্রুয়ারি থেকে মার্চ ২০১৯-এ অনুষ্ঠিত হয়।
দলীয় সদস্য
শন মার্শ অস্ট্রেলিয়ার ওডিআই স্কোয়াডে তৃতীয় ওয়ানডেতে যোগ দেওয়ার প্রত্যাশার সাথে অন্তর্ভুক্ত ছিল। ডার্সি শর্ট মার্শ জন্য কভার নামে নামকরণ করা হয়। সিদ্ধার্থ কৌল প্রথম দুটি ওয়ানডেতে নির্বাচিত হয়েছিলেন ভুবনেশ্বর কুমার ভারতের ওডিআই স্কোয়াডে তিনটি ওয়ানডে রানের জন্য তাকে প্রতিস্থাপন করলেন।
হাইটেইল
হাইটেইল (পূর্বে ইউসেন্ডইট) হল একটি ক্লাউড সেবাদানকারী প্রতিষ্ঠান। এতে ব্যবহারকারীরা ফাইল পাঠানো, গ্রহণ করা, ডিজিটালি সাইন করা এবং সিঙ্ক্রোনাইজ করার সুযোগ পায়। YouSendIt.com এবং YouSendIt Inc. চালু করা হয় ২০০৪ সালে। ২০১৩ সালে কোম্পানীর পুনঃনামকরণ করা হয় হাইটেইল নামে।
কোম্পানীর প্রাথমিক কাজের ক্ষেত্র ছিল ব্যবহারকারীদের এমন ফাইল পাঠাতে সহায়তা করা যা ইমেইলের জন্য অনেক বড়। ২০০৭ সালের দিকে তারা বিভিন্ন বৈশিষ্ট্য ও এড-ইন যোগ করা শুরু করে। তাদের সেবা দ্রুত বৃদ্ধি পায় এবং ৪৯ মিলিয়ন ডলারের অর্থায়ন করে শুধুমাত্র ২০০৫ থেকে ২০১০ সালের মধ্যেই। বর্তমানে তাদের সেবা ওয়েব সাইট, ডেস্কটপের মাধ্যমে, মোবাইল থেকে এবং ব্যবসায়িক এ্যাপ্লিকেশন থেকে প্লাগইনের মাধ্যমে গ্রহণ করা যায়।
২০১৫ সালের মে মাসে, কোম্পানীটি হাইটেইল স্পেস চালু করে। এটির নকশা করা হয়েছে বিতরন ধারনার কল্পনা থেকে যাতে এটি সৃষ্টিশীল পেশাজীবীদের উৎসাহ দিতে পারে।
ইতিহাস
হাইটেইল প্রথমে ইউসেন্ডইট নামে শুরু হয়েছিল ২০০৪ সালে । শুরু করেছিলেন তিন জন: রনজিৎ কুমারম, আমির শেখ এবং খালিদ শেখ । প্রথম দিকে আমির বিজ্ঞাপনের দ্বায়িত্ব নিয়েছিলেন, কুমারম ব্যবহারকারী অভিজ্ঞতার বিষয়টি দেখতেন এবং খালিদ কারিগরি কাজ করতেন । ২০০৪ সালের মে মাসের মধ্যে এর ব্যবহারকারী দাড়ায় ৩০০,০০০ এবং প্রতি মাসেই ৩০ ভাগ হারে বাড়ছিল। ঐ বছরের সেপ্টেম্বরে ক্যামব্রিয়ান ভেন্চারস এতে ২৫০০০০ ডলার বিনিয়োগ করে। প্রথমে এটি ব্যবহার করা হত বড় ফাইল পাঠাতে যেমন ছবি, ভিডিও, অডিও ফাইল ইত্যাদি যা ইমেইলের মাধ্যমে পাঠানো যেত না এটাচমেন্টের সীমিত আকারের জন্য।
২০০৫ সালের আগস্টে অর্থায়নের পরিমাণ দাড়ায় ৫ মিলিয়ন ডলারে। তারপরই মালিকদের মধ্যে মতানৈক্য দেখা দেয়। কিছু বছরের ভিতরেই খালিদ ও আমির শেখ কোম্পানী ছেড়ে চলে যায়। কুমারম পণ্য ব্যবস্থাপনা এবং বাজারজাতকরনের কাজ করে যেতে থাকে। ২০১১ সালে শেখদেরকে ইউসেন্ডইট ওয়েবসাইটের সেবায় আক্রমণের (ডিওএস) অভিযোগে মামলা করা হয় ডিসেম্বর ২০০৮ থেকে জুন ২০০৯ পর্যন্ত।
ইভান কুক সিইও হিসেবে যোগ দেন এবং ইউসেন্ডইট সর্বমোট ৪৯ মিলিয়ন অর্থায়ন করতে সক্ষম হয়। ইউসেন্ডইট বৃদ্ধির কারণ ব্যবহারকারীদের সেবা দেবার প্রক্রিয়া জানার মাধ্যমে। ২০০৯ সালের মধ্যে এটির ১০০,০০০ জন ব্যবহারকারী টাকার বিনিময়ে সেবাটি ব্যবহার করত। এছাড়া ৮.৫ মিলিয়ন নিবন্ধনকৃত ব্যবহারকারী ছিল কোম্পানীটির। ২০১১ সালের জানুয়ারি নাগাদ ইউসেন্ডইট ইনকর্পোরেটেড মাইক্রোসফট আউটলুকের এডঅন তৈরী করে এমন এক ডেভেলপার (আতাসা) ও আইফোনের এ্যপ ডেভেলপারকে (জস) নিয়োগ করে।
২০১২ সালের মে মাসে, সাবেক এওএল এবং ইয়াহু'র নির্বাহী, ব্রাড গার্লিংহাউজকে সিইও হিসেবে নিয়োগ দেয়। তিনি কোম্পানির সেবা প্রদান ফাইল ভাগাভাগি ও দূরবর্তী ফাইলপত্রে প্রবেশের উপর নিবদ্ধ করেন। এতে করে ড্রপবক্স ও বক্স ইনকর্পোরেটেড কোম্পানীর সাথে প্রতিযোগিতায় লিপ্ত হয়। হাইটেইল প্রতিযোগীদের বিরুদ্ধে বিজ্ঞাপন দিতে শুরু করে যেগুলো বিজ্ঞাপনী কথা ছিল "ইউর ফাইল শুড বি নাইদার ড্রপড নর বক্সড"
২০১৩ সালের জানুয়ারিতে ইউসেন্ডইট ফাউন্ড সফটওয়্যারকে কিনে নেয়। ফাউন্ড সফটওয়্যার তাদের ফাউন্ড নামক সফটওয়্যার দিয়ে ম্যাক কম্পিউটারে রক্ষিত এবং একই নেটওয়ার্কে সংযুক্ত ফাইল অনুসন্ধান করত। সেই বছরের জুলাইতে ইউসেন্ডইট নতুন করে তাদের ব্র্যান্ড সাজায় "হাইটেইল" নাম দিয়ে। এতে তারা ফাইল ভাগাভাগির চেয়েও সহযোগীতার মনোভাব ব্যক্ত করে। নতুন অসীম সংরক্ষণ জায়গার   পাশাপাশি আইওএস ও উইন্ডোজ ভিত্তিক মোবাইলগুলোর জন্য এ্যপ্লিকেশন ছাড়া হয়।
২০১৩ সালে সেপ্টেম্বরে, এডেপ্টক্লাউড কিনে নেয় যারা ফাইল ভাগাভাগির নিরাপত্তা সেবা নিয়ে কাজ করত।  নভেম্বর মাসে হাইটেইল ৩৪ মিলিয়ন ডলার বাড়তি অর্থায়ন করতে সক্ষম হয়।   ব্রাড গার্লিংহাউজ ২০১৪ সালের সেপ্টেম্বর মাসে পদত্যাগ করে বোর্ড পরিচালকদের সাথে মতভেদের অভিযোগ এনে। রনজিৎ কুমারম তার স্থলাভিষিক্ত হয়।
পন্য ও সেবা
thumb|left|100px|আইফোনে হাইটেইল হাইটেইল ব্যবহারকারী কোন ফাইল হাইটেইল সার্ভারে আপলোড করে, আপলোডকৃত ফাইলের একটি লিংক প্রাপকদের জন্য দেয়া হয়। প্রাপকরা সেই লিংক দিয়ে ফাইলটি ডাউনলোড করে নেয়। ব্যবহাকারীরা অনলাইনে ফোল্ডারের মাধ্যমে ফাইল ব্যবস্থাপনা করতে পারে এছাড়াও ডেস্কটপের ক্লাইন্টে মাধ্যমেও ফোল্ডার করা যায় যেটি অনলাইনের সাথে যুক্ত থাকে ও হালনাগাদ হয়ে যায়।
তেলিয়া রুমাল
তেলিয়া রুমাল সুতার তৈল চিকিৎসার জন্য একটি পদ্ধতি। এর উৎপত্তি অন্ধ্র প্রদেশের চিরালায়। চন্দ্রার মধ্যে, অন্ধ্র প্রদেশের প্রকমাম জেলার যেখানে এটি শুরু হয়েছিল, তাঁতিরা কার্যত তেলিয়া রুমাল তৈরি করা বন্ধ করে দিয়েছিল। যাদের কাছে এই মরণ শিল্পকলায় দক্ষতা ছিল, তারা তেলেঙ্গানা র নালগোন্দা জেলার পুট্টাপাকা গ্রামে এর পরিচয় করিয়ে দিতে এগিয়ে যান। সম্প্রতি পুট্টাপাকার তেলিয়া রুমালকে ভৌগোলিক সূচক (জিআই) ট্যাগ দেওয়া হয়েছিল।  এটি প্রাকৃতিক উদ্ভিজ্জ বর্ণগুলি ব্যবহার করে ইকত ঐতিহ্যের একটি শিল্প।  গাজামসের মতো কিছু নামী শিল্পী এই তেলিয়া রুমাল ডিজাইনের জন্য জনপ্রিয়।  এই রুমালগুলি হায়দ্রাবাদের নিজাম পৃষ্ঠপোষকতা করেছিলেন।
হাইটেইল
পন্য ও সেবা
হাইটেইল.কম ছাড়াও উইন্ডোজ এবং ম্যাক ব্যবহারকারীরা ডেস্কটপ ক্লায়েন্ট এ্যাপ্লিকেশন ব্যবহার করে সেবাটি ব্যবহার করতে পারে। এছাড়াও আছে মোবাইল এ্যাপ আইওএস, অ্যান্ড্রয়েড ব্যবহারকারীদের জন্য। ব্যবসায়িক এপ্লিকেশনের জন্য যেমন: ইয়াহু! , মাইক্রোসফট আউটলুক ইত্যাদিতে প্লাগইনের মাধ্যমে এ্যাপ্লিকেশনের ভিতর থেকেই হাইটেইল ব্যবহার করা যায়। ফাইলপত্র ডিজিটালি সাইনের ব্যবস্থা রয়েছে স্পর্ষ পর্দা বা মাউসের মাধ্যমে। সেবাটির ব্যবহার অনুযায়ী খরচ প্রদানের সুবিধা রয়েছে । নিরাপত্তার জন্য ফাইল এনক্রিপশন করে পাঠানো হয়, সংরক্ষণ করা হয় একক যন্ত্র বা সার্ভারে।
গ্রাহক সংস্করনটি বিক্রি করা হয় ফ্রিমিয়াম ভিত্তিতে যখন ব্যবসায়িক পণ্য বিক্রি হয় "ইউসেন্ডইট ফর বিজনেস" নামে। এটি প্রথমে ওয়ার্কস্ট্রিম নামে ছাড়া হয়েছিল। এটি একটিভ ডিরেক্টরি এবং মাইক্রোসফট শেয়ারপয়েন্ট সেবার সাথে সমন্বিত । বিজনেস সংস্করনে বাড়তি কিছু বৈশিষ্ট্য রয়েছে যেমন দূরবর্তী মোবাইল যন্ত্রে ডাটা মুছে ফেলা, সেবা পর্যায়ের সম্মতি এবং নিয়ন্ত্রণের জন্য সম্মতির প্রয়োজনীয়তা যেমন এইচআইপিএএ এবং পিসিআই।
২০১৩ সাল অনুযায়ী, কোম্পানীটির ৪০ মিলিয়নের বেশি নিবন্ধিত ব্যবহারকারী রয়েছে প্রায় ২০০ টি দেশে। বেশিরভাগই এর ফ্রি সুবিধা ব্যবহার করে থাকে যাতে ২ গিগাবাইট সংরক্ষণ জায়গা দেয়া হয়। অন্যদিকে প্রায় অর্ধ মিলিয়ন ব্যবহারকারী অর্থের বিনিময়ে অসীম সংরক্ষণ জায়গা ও অন্যান্য সুবিধা ভোগ করে।
সফটওয়্যারের সংস্করন
thumb|right|300px|ইউসেন্ডইট ম্যাক ডেস্কটপের বেটা সংস্করন ২০১১
ইউসেন্ডইট প্রথম অবস্থায় ব্যক্তিগত ছবি, ফাইল আদানপ্রদানের মাধ্যম হিসেবে পরিচিত ছিল। ২০০৭ সালে একটি কর্পোরেট সুট ছাড়া হয় যাতে ব্যবসায়িক কাজে ব্যবহার করে এমন ব্যবহারকারীদের জন্য বিভিন্ন বৈশিষ্ট্য ও সুবিধা রাখা হয়। পরের বছরই ইউসেন্ডইটকে তৃতীয় পক্ষীয় ওয়েবসাইটে গ্রথিত করতে একটি টুল তৈরী করা হয় যার নাম ছিল সাইটড্রপ।
অভ্যর্থনা
পিসি ম্যাগাজিন সেবাটিকে চার স্টার প্রদান করে পাচ স্টারের রেটিংয়ে। নিরীক্ষক জেফরি উইলসন এ্যপটি ব্যবহার করতে সহজ বল মনে করেন এবং বিশেষভাবে উল্লেখ করেন এটির ডিজিটাল সাইনিং ও ক্লাউড সেবাকে। তিনি ফোনকে উলম্বভাবে ধরে যখন ফাইল সাইনিং করা হয় তখন সমস্যার কথা উল্লেখ্য করেন। টপটেনরিভিউস একে দশে সাড়ে নয় দিয়ে এর অসীম স্টোরেজ, ডেস্কটপ থেকে প্রবেশযোগ্যতা, মোবাইল থেকে ব্যবহারের প্রশংসা করেন। একটি বেঞ্চমার্ক পরীক্ষায় এই সেবাটি সাত মিনিট সময় নেয় ৩০ মেগাবাইট ফাইল আপলোড করতে যেখানে গড় ছয় মিনিট লাগে।
স্মল বিজনেস ট্রেন্ড'র একটি নিরীক্ষায় বলা হয় "এর সবচেয়ে চকমপ্রদ বৈশিষ্ট্য হল ফাইল ডিজিটালি সাইনের ব্যাপারটি"। এবাউট.কম তার নিরীক্ষায় বলেন সেবাটি ব্যবহার একেবারে সহজ। উল্লেখ্য বৈশিষ্ট্য হিসেবে ধরেন ফাইল পাসওয়ার্ড সক্ষমতা, ফাইল ট্র্যাকিং এবং ইন্টারফেস ব্র্যান্ডিং। কিন্তু অন্যদিকে আউটলুক ব্যবহাকারীরা ফাইল কপি করতে না পারার বিষয়টি তুলে ধরেন। ম্যাকলাইফ নিরীক্ষক এটির সিঙ্ক্রোনাইজ ব্যবস্থা, পুরো ব্যবস্থাপনা পছন্দ করেন কিন্তু ব্যবহারকারী ইন্টারফেসে কিছু সমস্যা তুলে ধরেন।
ব্যবসায়িক ব্যবহারকারীদের জন্য পণ্যের বিষয়ে পিসি এডভাইসর নিরীক্ষক বলেন ড্রপবক্সের পরিবর্তন সুবিধা রয়েছে আবার ইউসেন্ডইটের সুবিধা রয়েছে শেয়ারপয়েন্ট ও একটিভ ডিরেক্টরির সাথে সমন্বয়ে। ২০১২ সালের বাজারে নিরীক্ষায়, এন্টারপ্রাইজ স্ট্র্যাটেজি গ্রুপ একটি তুলনামূলক ফাইল শেয়ারিং ও সহায়তা সম্পর্কিত নিরীক্ষা শেষে একে ব্যবহারকারীর পক্ষ থেক মোটামুটি এবং প্রশাশকের পক্ষ থেকে গড়পড়তা থেকে কম মানের ফলাফল হয়েছে বলে জানায়। তারা এও বলে যে একক ব্যবহারকারীর জন্য দাম বেশি কিন্তু এর কোন সীমা বা অতিরিক্ত খরচ ধরা হয় না বলে উচ্চ ব্যবহারকারীদের জন্য সাধ্যের মধ্যে। তারা এটি ব্যবহার সহজ ও নিরাপদ বলে মনে করেন কিন্তু প্রতিযোগীদের তুলনায় এতে নিরীক্ষা ও ওয়ার্কফ্লো বৈশিষ্ট্য নেই তা তুলে ধরেন।
মোখলেসুর রহমান (নরসিংদীর রাজনীতিবিদ)
মোখলেসুর রহমান বাংলাদেশের নরসিংদী জেলার রাজনীতিবিদ যিনি তৎকালীন ঢাকা-২৩ আসনের সংসদ সদস্য ছিলেন।
প্রাথমিক জীবন
মোখলেসুর রহমান নরসিংদী জেলায় জন্মগ্রহণ করেন।
রাজনৈতিক জীবন
মোখলেসুর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৩ আসন থেকে সংসদ সদস্য নির্বাচিত হন।
জাহাঙ্গীর কবির (রাজনীতিবিদ)
জাহাঙ্গীর কবির বাংলাদেশের ঝালকাঠি জেলার রাজনীতিবিদ ও ঝালকাঠি-১ (রাজাপুর-কাঁঠালিয়া) আসনের সাবেক সংসদ সদস্য।
বংশ পরিচয়
জাহাঙ্গীর কবির তৎকালীন বেঙ্গল প্রেসিডেন্সির বাকেরগঞ্জ জেলার ঝালকাঠি মহকুমার কাঁঠালিয়া থানার একটি সম্ভ্রান্ত রাজনৈতিক বাঙ্গালী মুসলিম পরিবারে জন্মগ্রহণ করেন, যারা চেচরিরামপুরের তালুকদার বংশ হিসাবে পরিচিত। দাবি করা হয় যে তাঁর পূর্বপুরুষ টেন্ডুর খাঁ ছিলেন সুলতান শের শাহ সুরির অন্যতম বংশধর। টেন্ডুর খাঁ বিহারের সাসারাম শহর হতে পহেলা বাংলার ফরিদপুরে বসবাস শুরু করেছিলেন। তারপর তিনি ফরিদপুর থেকে বৃহত্তর বরিশালের চেচরিরামপুর গাঁওয়ে এসেছিলেন যেখানে তাকে সৈয়দপুর পরগণার একটি তালুক দেওয়া হয়। জাহাঙ্গীর কবিরের বংশলতিকা হচ্ছে: জাহাঙ্গীর কবির ইবনে তোফাজ্জল হোসেন খাঁন তোতা মিঞা ইবনে মোয়াজ্জেম হোসেন খাঁন নয়া মিঞা ইবনে আহসান খাঁন ইবনে ভোলা খাঁন ইবনে নাসির খাঁন। তাঁর আপন চাচা নুরুল হোসেন খাঁন নান্না মিঞা ছিলেন হোসেন শহীদ সোহ্‌রাওয়ার্দীর সহচর এবং নিখিল ভারত মুসলিম লীগের স্বোচ্ছাসেবক বাহিনীর সম্পাদক।
রাজনৈতিক জীবন
জাহাঙ্গীর কবির ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ঝালকাঠি-১ (রাজাপুর-কাঁঠালিয়া) আসন থেকে সংসদ সদস্য নির্বাচিত হয়েছিলেন।
গেয়র্গ জিমেল
গেয়র্গ জিমেল (Georg Simmel) (১৮৫৮-১৯১৮) জার্মান দার্শনিক ও সমাজবিজ্ঞানী। জিমেল সমাজবিজ্ঞানের একটি বিধিবদ্ধ (formal) ব্যবস্থা নির্মাণের চেষ্টা করেন যাতে ইতিহাস ও মানুষের অভিজ্ঞতার খুঁটিনাটি ব্যাপারগুলি বিমূর্তায়িত করা হয়েছিল। এর উপর ১৯০৮ সালে তিনি প্রকাশ করেন তার জোৎসিওলোগি, উন্টারজুখুঙেন উবার ডি ফর্মেন ডের ভেরগেজেলশাফটুং Soziologie, Untersuchungen über die Formen der Vergesellschaftung ("সমাজবিজ্ঞান, সামাজিকীকরণের রূপসমূহের উপর অনুসন্ধান") গ্রন্থটি। ১৯০০ সালে প্রকাশিত ডি ফিলোজোফি ডেস গেলডেস Die Philosophie des Geldes গ্রন্থে তিনি মানব আচরণের উপর মুদ্রা অর্থনীতির প্রভাব আলোচনা করেন। এছাড়া তিনি সমাজ ও সংস্কৃতির অন্যান্য দিক নিয়েও প্রবন্ধ লিখেছেন। দর্শনের ক্ষেত্রে তার প্রধান অবদান ১৯১৮ সালে প্রকাশিত লেবেনসআনশাউং Lebensanschaung ("জীবনদর্শন")। জিমেল ১৯১৪ থেকে ১৯১৮ সাল পর্যন্ত ষ্ট্রাসবুর্গ বিশ্ববিদ্যালয়ের অধ্যাপনা করেন।
সুবীর সেন
সুবীর সেন (২৪ জুলাই  ১৯৩৪ – ২৯ ডিসেম্বর ২০১৫ ) ছিলেন একজন ভারতীয় বাঙালি নেপথ্য সঙ্গীতশিল্পী যিনি বাংলা ও হিন্দি উভয় ভাষাতেই আধুনিক গান গেয়েছেন। এছাড়াও তিনি রবীন্দ্রসঙ্গীতের অন্যতম শিল্পী ছিলেন।
সঙ্গীত জীবন
বাল্যকাল থেকেই সুবীর সেনের সঙ্গীতের প্রতি বিশেষ আগ্রহ ছিল। ছাত্রাবস্থাতেই ১৯৫১ খ্রিস্টাব্দে  তিনি লখনউ-এর মরিশ কলেজে শাস্ত্রীয় কণ্ঠসঙ্গীত প্রতিযোগিতায় অংশ নিয়ে প্রথম হন এবং পণ্ডিত শ্রীকৃষ্ণ রতনঝঙ্কারের কাছ থেকে পুরস্কার লাভ করেন। তারপর কলকাতার আশুতোষ কলেজে ভর্তি হন। সঙ্গীত শিক্ষা লাভ করতে থাকেন  পণ্ডিত চিন্ময় লাহিড়ীর কাছে। তিনিই পরে সুবীরকে ঠুমরি শিখতে ঊষারঞ্জন মুখোপাধ্যায়ের (১৯২০-১৯৯২) কাছে পাঠান।
আশুতোষ কলেজে পড়বার সময় তিনি এইচএমভি আয়োজিত কেরেজু সঙ্গীত প্রতিযোগিতায় অংশ নেন এবং এক হাজার চার শত প্রতিযোগীর মধ্যে তিনি প্রথম হন। এই ঘটনায় সুবীর সেন বলেন—“আমি তো গেয়েছি সেই গান”, যে গানের সুরকার ছিলেন তার প্রশিক্ষক অনুপম ঘটক : সারা রাত জ্বলে সন্ধ্যাপ্রদীপ।
সুবীর সেনের প্রথম রেকর্ড (GE24715) প্রকাশিত হয় ১৯৫৪ খ্রিস্টাব্দের ফেব্রুয়ারিতে কলম্বিয়া রেকর্ড হতে। গীতিকার শ্যামল গুপ্তর কথা  চিত্ত রায়ের সুরে গান দুটি ছিল—'জীবন-বাতি নিভিয়ে যেদিন' এবং  'আর কত জানাব তোমায়। গুরু দত্তের আহ্বানে সুবীর সেন মুম্বই যান। সুধীন দাশগুপ্ত কেও গুরু দত্ত তার প্রযোজনা সংস্থায় কাজ করতে আমন্ত্রণ করেছিলেন। সুবীর সেন ও সুধীন দাশগুপ্ত দুজনে মুম্বইয়ে কিছুদিন "তারাদেও সোনাওয়ালা" নামক এক বাড়িতে থাকতেন। সুধীন দাশগুপ্ত রচনা করেন—"এত সুর আর এত গান"। এই গানটি সুবীর সেন অনেক পরে রেকর্ড করেন ঐ উজ্জ্বল দিন ডাকে স্বপ্ন রঙ্গীন আর স্বর্ণঝরা সূর্যরঙে এই দুটি গান নিয়ে সুবীর সেনের দ্বিতীয় রেকর্ড প্রকাশিত হয় ১৯৫৬ খ্রিস্টাব্দে। সুবীর সেনের এই রেকর্ডই তাকে বিখ্যাত করে তোলে এবং সুবীর সেনকে বাংলা সঙ্গীত জগতে স্থায়ী আসন প্রদান করে।
তিনি সলিল চৌধুরী, সুধীন দাশগুপ্ত, অভিজিৎ বন্দ্যোপাধ্যায়, অনল চ্যাটার্জি, অমিও দাশগুপ্ত এবং সেই সময়ে কলকাতা (কলকাতা) এবং বোম্বে (মুম্বাই) এর আরও অনেক বিখ্যাত সঙ্গীত রচয়িতাদের সাথে যুক্ত ছিলেন।
১৯৬৭ খ্রিস্টাব্দে সুবীর সেন মিস প্রিয়ম্বদা  বাংলা ছায়াছবিতে সুরসৃষ্টি করে সঙ্গীত পরিচালক হিসাবে আত্মপ্রকাশ করেন। ১৯৭২ খ্রিস্টাব্দে তিনি মিডনাইট হিন্দি ছায়াছবির সঙ্গীত পরিচালক ছিলেন। রাজুর পরিচালনায় ছায়াছবিটি ১৯৭২ খ্রিস্টাব্দে লন্ডনে মুক্তি পায়। নেপথ্যে সঙ্গীত ছিল - কোঈ মেরা হো গয়া (সুবীর সেন), লন্ডন কে মেলে মে & জিন্দগি কা হ্যায় ইয়ে ফাসানা (মহম্মদ রফি), তুমসা মিত মিলা (গীতা দত্ত এবং তালাত মাহমুদ) এবং  তেরে ইয়াদ মে সাজন  (গীতা দত্ত)
সুবীর সেন বাংলা ও হিন্দি চলচ্চিত্রে বেশ কিছু সিনেমায় অভিনয় করেছেন। তিনি মহানায়ক উত্তম কুমারের সঙ্গে মোমের আলো (১৯৬৪) বাংলা ছবিতে এবং সঞ্জীব কুমারের সঙ্গে অনুভব ছবিতে গায়ক-অভিনেতা অবতীর্ণ হয়েছিলেন। হৃষিকেশ মুখোপাধ্যায় অভিমান হিন্দি চলচ্চিত্রে মুখ্য চরিত্রে অভিনয়ের প্রস্তাব দিয়েছিলেন এবং সুবীর সেন তা প্রত্যাখ্যান করলে সেটি অমিতাভ বচ্চনকে দেওয়া হয়।
সুবীর সেনের সাহিত্য ক্ষেত্রে তেমন কিছু অবদান নেই। তবে এ সম্পর্কে যা কিছু অবদান রেখেছেন তা শ্যামল মিত্রের স্মৃতি কথা - শ্যামল মিত্র - এ কম্পাইলেশন অব এসেজস - শীর্ষক বইটির এক অধ্যায়ে পাওয়া যায়।
জীবনাবসান
সুবীর সেনের একটি গভীর, স্বপ্নময়, রোমান্টিক এবং আবেদনময় কণ্ঠ ছিল। তাঁর কণ্ঠের রবীন্দ্রসঙ্গীত, হিন্দি চলচ্চিত্রের গান এবং বাংলা আধুনিক গান (আধুনিক গান) জনপ্রিয় ছিল এবং এটি নিজস্ব ধরনের একটি ধারার প্রবর্তন করেছিলেন। তিনি পশ্চিমী সঙ্গীতের প্রতি অনুরাগী ছিলেন, বিশেষ করে জিম রিভস এবং ন্যাট কিং কোলের। অভিজিৎ বন্দ্যোপাধ্যায়ের মতে, তিনি নিজে একটি আন্তর্জাতিক স্টাইল তৈরি করেছিলেন। তিনি বাংলা ভাষায় গভীর কণ্ঠের রোমান্টিক গানের উত্তরাধিকার রেখে গেছেন।
আম্বেমোহর চাল
ইতিহাস এবং ব্যুৎপত্তি
আম্বেমোহর শব্দের অর্থ মারাঠি ভাষায় আমের ফুল, যা মহারাষ্ট্র রাজ্যে কথিত যেখানে এর চাষের উদ্ভব হয়। ভাতটিতে আমের ফুল ফোটার স্মৃতি মনে করিয়ে দেওয়ার মতো দৃঢ় সুগন্ধ রয়েছে। এই অঞ্চলটিতে দীর্ঘদিন ধরে ধানের চাষ হচ্ছে। এক শতাব্দী আগে পুনে জেলার মুলশি অঞ্চলে প্রায় ৫৪,০০০ টন জাতের ধান উৎপাদিত হয়েছিল।
উৎপাদন এবং চাষাবাদ
জাতটি ভারতের মহারাষ্ট্র রাজ্যের পশ্চিম ঘাট অঞ্চলের পাদদেশে জন্মে। এটি স্বল্প ফলনশীল চাল (১.৯ টন / হেক্টর)। শস্যগুলি সুপরিচিত বাসমতী ধানের তুলনায় সংক্ষিপ্ত আকারের (৫.৫) মিমি) এবং প্রশস্ত (২.২ মিমি) হয়। উভয় জাতের সুগন্ধির পরিমাণ সমান। জাতটি তাই বাসমতির মতো সুগন্ধী ধানের শ্রেণিতে অন্তর্ভুক্ত। স্বল্প রান্না করা শস্যগুলিতে সহজেই ভাঙ্গতে এবং একসাথে আটকে থাকার প্রবণতা থাকে।
সম্পর্কিত জাত
আম্বেমোহর অন্যান্য জাতের ধানের তুলনায় স্বল্প ফলনশীল, কারণ এটি রোগের প্রতি সংবেদনশীল। আম্বেমোহরের সাথে ইন্দ্রনানী নামক সংকরটি ১৯৮৭ সালে প্রকাশিত হয়েছিল। এটি লোনাভালার নিকটে চাল গবেষণা কেন্দ্র দ্বারা বিকাশিত হয়েছিল। ফুলে মাওল ও ফুলের সমৃদ্ধির মতো নতুন জাতের ধান তৈরিতেও ইন্দ্রনানী পরিবর্তন করা হয়েছে।
ভৌগোলিক সূচক
সাহ্যাদ্রি রেঞ্জের পূর্ব পাদদেশে পুনে জেলার মুলশি তালুকা মহকুমাটিকে আম্বেমোহরের জন্য ভৌগোলিক সূচক দেওয়া হয়েছে।
একই ধরনের চেহারাবিশিষ্ট চাল
নিয়মিতভাবে আম্বেমোহর চাষকারী কৃষকদের সন্ধান করা এখন বিরল। যেহেতু এর উৎপাদন ব্যয় বেশি, তাই খুচরা ব্যয়ও বেশি হতে হবে। সুতরাং, মহারাষ্ট্রের খুচরা বিক্রেতারা বেশি লাভ অর্জনের জন্য মূল আম্বেমোহর হিসাবে একই ধরনের চেহারাবিশিষ্ট চাল পাস করেন। এটি আম্বেমোহর উৎপাদনকে আরও নিরুৎসাহিত করেছে, যেহেতু কৃষকরা একই ধরনের চেহারাবিশিষ্ট চাল দ্বারা আরও বেশি লাভ অর্জন করতে পারে। অন্ধ্র প্রদেশের জিরা সংভার চাল এবং মধ্য প্রদেশের জওফুল খুচরা বিক্রেতাদের কাছে সর্বাধিক জনপ্রিয় একই ধরনের চেহারাবিশিষ্ট চাল।
নারায়ণগঞ্জ শুকতারা সংসদ
নারায়ণগঞ্জ শুকতারা যুব সংসদ স্পোর্টিং ক্লাব ১৯৭৪ সালে প্রতিষ্ঠিত বাংলাদেশের একটি ফুটবল ক্লাব । ক্লাবটি নারায়ণগঞ্জ সিটি কর্পোরেশনের ইসদাইর মহল্লায় ওসমানী পৌর স্টেডিয়ামের পাশে অবস্থিত। ক্লাবটি নারায়ণগঞ্জ জেলার অন্যতম বড় ক্লাব এবং জেলা ক্রীড়াঙ্গনের প্রতিষ্ঠিত শক্তি । পেশাদার ফুটবল লীগে নারায়ণগঞ্জ থেকে খেলা প্রথম ও একমাত্র ক্লাব। সর্বশেষ ২০০৮ সাল সহ বেশ কয়েকবার নারারণগঞ্জ ফুটবল লিগের শিরোপা জিতে ক্লাবটি ।
প্রশিক্ষণ কেন্দ্র
২০০৬ সালে ক্লাবটি যুব ও কিশোর ফুটবলার তৈরির জন্য দি নিউ জেনারেশন শুকতারা ট্রেনিং সেন্টার চালু করে ।
পেশাদার লীগে অংশ গ্রহণের ইতিহাস
২০০৯ সালে বাংলাদেশ ফুটবল ফেডারেশন(বাফুফে) ঢাকার বাইরের জেলা ফুটবল লীগ চ্যাম্পিয়নদের নিয়ে বসুন্ধরা ক্লাব কাপ চ্যাম্পিয়নশিপ আয়োজন করে। ঐ প্রতিযোগিতায় শুকতারা ক্লাব শিরোপা জিতে । ফলশ্রুতি অনুযায়ী বাফুফে ক্লাবটিকে ২০০৯-১০ মৌসুমে প্রথম বারের মত পেশাদার ফুটবল দল হিসেবে বাংলাদেশ প্রিমিয়ার লীগ(বিপিএল)-এ অংশগ্রহণের সুযোগ দেয় । ১৩ দলের আসরে ক্লাবটি ২০টি ম্যাচের মধ্যে ৪ ম্যাচে জয় পায় এবং ১২তম হয়ে নিচের স্তরের লিগে অবনমিত হয়। আর্থিক দুর্বলতার কারণে দ্বিতীয় স্তরের পেশাদার লীগে ক্লাবটি অদ্যাবধি অংশগ্রহণ করেনি  ।
প্রতিদ্বন্দ্বী ক্লাব
নারায়ণগঞ্জ মহসিন ক্লাব, শুকতারার প্রধান প্রতিদ্বন্দ্বী ক্লাব হিসেবে বিবেচিত হয় । মহসিন ক্লাবের সঙ্গে শুকতারার ফুটবল ম্যাচ থাকলে গ্যালারিতে দুই দলের সমর্থকদের মধ্যে মারামারি হওয়ার নজির রয়েছে। ।
অর্জন
বসুন্ধরা ক্লাব কাপ চ্যাম্পিয়নশিপ
তথ্যসূত্র
<references group="" responsive="">
রংকাস
রংকাস (ইংরেজি ভাষায়: Rhonchus, বহুবচনে Rhonchi রংকি) ফুসসুসের ঘড়ঘড় শব্দবিশেষ, অনেকটা নাক ডাকার শব্দের মত। স্টেথিস্কোপ দিয়ে ফুসফুস পরীক্ষার সময় এই শব্দ শুনতে পাওয়া যায়। এটি সাধারণত কর্কশ ও অস্বাভাবিক। শ্বাসনালি ও বায়ুনালীতে অতিরিক্ত স্রাব সঞ্চয় হলে এই অবস্থার সৃষ্টি হয়। মিউকাস স্তর ফুলে উঠে বা টিউমারের কারণে বায়ুপথ বন্ধ হলেও এরকম শব্দ হয়।
আলী জ্যাকো
আব্দুল আলী ( জন্ম: ৬ মে ১৯৬৯, তিনি পেশাগত রিং নাম আলী জ্যাকো নামেই বেশি পরিচিত) হলেন বাংলাদেশী বংশোদ্ভূত একজন প্রাক্তন পেশাদার ইংরেজ কিকবক্সার। তিনি লাইট‌ওয়েট কিকবক্সিংয়ে দুই বার বিশ্ব চ্যাম্পিয়ন হয়েছেন। তিনি জেকো প্রোডাকশনসন চালান, যা স্কাইবক্স এবং চ্যানেল ৫ এর কিকবক্সিং প্রচারের অংশ ছিল।
প্রাথমিক জীবন
আলী লন্ডনের ইস্ট এন্ডে জন্মগ্রহণ করেছিলেন। তিনি বাংলাদেশী বংশোদ্ভূত এবং ছয় বছর ধরে বাংলাদেশে বসবাস করেছিলেন। তাঁর প্রয়াত পিতা মোহাম্মদ চমক আলী ব্রিটিশ ভারতের বেঙ্গল প্রেসিডেন্সির সিলেট জেলার ছাতক জবা বাজার, পাইগাঁ (বর্তমানে সুনামগঞ্জ, বাংলাদেশ) গ্রামে জন্মগ্রহণ করেছিলেন।  আলীর তিন ছোট ভাই ও দুই ছোট বোন রয়েছে।
আলী স্যার জন কাস রেডকোট স্কুলে পড়াশোনা করেছিলেন। একটি প্রাথমিক বয়সে, তিনি জুনিয়র লীগ ফুটবল খেলেছেন এবং বিএমএক্স ফ্রিস্টাইল স্কুলবয় চ্যাম্পিয়নশিপে ওঠেছিলেন। ১৯৮৭ সাল থেকে ১৭ বছর বয়সে তিনি নিজের ফ্যাশন ডিজাইন ও উৎপাদন ব্যবসা শুরু করেছিলেন। একদিন একটি বিমানে ভ্রমণের সময় মুহাম্মদ আলীর সাথে সাক্ষাতের পর আলী হৃদয়ে গুরুত্বর সমস্যা থাকার সত্ত্বেও কিকবক্সিং খেলা গ্রহণের জন্য অনুপ্রাণিত হয়েছিলেন।
কর্মজীবন
আলী ১৯৮৬ সালে প্রথম কিকবক্সার হিসেবে প্রশিক্ষণ শুরু করেছিলেন। ১৯৯০ সালের ২ ডিসেম্বর আলী প্রথম বিকা ব্রিটিশ লাইট‌ওয়েট কিকবক্সিংয়ে শিরোপা জিতেন। ১৯৯৬ সালের ফেব্রুয়ারিতে, তিনি ডব্লিউএমও ইউরোপীয় কিকবক্সিং শিরোনাম জিতেছিলেন। ২৬ মে ১৯৯৬ সালে, তিনি ফ্রেডেরিক পিয়েরাকে পরাজিত করে আইলফোর্ডের দ্বীপে ডাব্লিউ.কে.ও ওয়ার্ল্ড লাইটওয়েট কিকবক্সিং শিরোপা জিতেছিলেন। ১৯৯৯ সালের ৩ অক্টোবর তিনি ডব্লিউকেএন বিশ্ব আন্ত-মহাদেশীয় চ্যাম্পিয়নশিপ জিতেন। ২০০০ সালের জুনে, ওয়ার্ল্ড কিকবক্সিং নেটওয়ার্ক বেল্টে আলি তার দ্বিতীয় ওয়ার্ল্ড লাইটওয়েট কিকবক্সিং শিরোপা জিতেন।
অন্যান্য কার্যক্রম
২০১১ সালে আলী তার বাবা চমক আলীর স্বরনে একটি দাতব্য প্রতিষ্ঠান হিসেবে সিএ ফাউন্ডেশন প্রতিষ্ঠা করেন। ফাউন্ডেশনের উদ্দেশ্য হল দরিদ্র মানুষের জন্য কর্মসংস্থান তৈরির পাশাপাশি হাসপাতাল ও ফুটবল স্টেডিয়াম তৈরি করা।
আহমেদ তামিম
থাম্ব| আহমেদ তামিম শেখ আহমেদ তামিম (أحمد تميم ‎ Ахмед Тамім, জন্ম: ১৯৫৬, লেবাননে) ইউক্রেনের মুফতি, ইউক্রেনের কিয়েভ ভিত্তিক মুসলমানদের ধর্মীয় প্রশাসনের চেয়ারম্যান,  যিনি মূলত লেবানন থেকে হাবাশিতে আন্দোলনের সাথে যুক্ত।   তিনি ইউক্রেনের নাগরিক।
তিনি ১৯৭৬ সালে ইউক্রেনে এসেছিলেন এবং কিয়েভ পলিটেকনিক ইনস্টিটিউটের ইনফরমেটিক্স অনুষদে অধ্যয়ন করেন। ১৯৮২ সালে তিনি "মাইক্রোপ্রসেসর সিস্টেম এবং লোকাল এরিয়া নেটওয়ার্ক" এর উপর স্নাতকোত্তর ডিগ্রি অর্জন করেন। বিদেশি কোম্পানিতে চাকরি করতেন। তিনি বিবাহিত এবং পাঁচ সন্তান রয়েছে।
আলী জ্যাকো
অন্যান্য কার্যক্রম
২০১৪ সালের নভেম্বরে, আলী মুহাম্মদ আলী বক্সিং স্টেডিয়ামে বাংলাদেশি বক্সারদের মধ্যে একটি ট্রয়াল করেছিলেন। নির্বাচিত বক্সারদের যুক্তরাষ্ট্রে পেশাদার সার্কিটে প্রবেশের জন্য প্রশিক্ষণের সুযোগ দেওয়ার কথা ছিল।
আহমেদ তামিম
তিনি সিরিয়ায় এবং বৈরুতের আরব বিশ্ববিদ্যালয়ের ধর্মতত্ত্ব অনুষদে ইসলামী ধর্মতাত্ত্বিক প্রশিক্ষণ লাভ করেন। তিনি ধর্মতত্ত্বে পিএইচডি করেছেন। তিনি ইসলামী ধর্মীয় বিষয়ের উপর বেশ কয়েকটি বই লিখেছেন। ১৯৯৪ সালে তিনি ইউক্রেনের মুসলিমদের প্রথম কংগ্রেসে ইউক্রেনের মুফতি নির্বাচিত হন।
আলী জ্যাকো
ব্যক্তিগত জীবন
আলী একজন মুসলমান, এবং লন্ডনে স্ত্রী ও ছেলের সাথে থাকেন। তাঁর একটি কন্যা সন্তানও রয়েছে। তাঁর মা বাংলাদেশে থাকেন। বলিউড অভিনেতা সালমান খানের সাথে আলির ঘনিষ্ঠতা রয়েছে। ১৯৯৯ সালে, খান আলির প্রথম বিশ্ব শিরোপা লড়াইয়ে প্রচার করতে সহায়তা করেছিলেন এবং লন্ডনে এটি দেখতে এসেছিলেন এবং তখন থেকেই তারা বন্ধু হয়।